**LĪGUMS Nr. SKUS 630/17**

A korpusa MIS un RVS uzturēšana

Rīgā, 2017. gada 27.septembrī

**VSIA „Paula Stradiņa klīniskā universitātes slimnīca”**, reģ. Nr.40003457109, kuru, saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga**, (turpmāk - Pasūtītājs) no vienas puses, un

**SIA “Citrus Solutions”**, reģistrācijas Nr. 50003752271, tās ārējo tīklu būvniecības un uzturēšanas dienesta direktora Valda Purvinska personā, kurš rīkojas uz 2017. gada 24.augusta pilnvaras Nr. CS.2-7/2017/511 pamata (turpmāk - Piegādātājs) no otras puses (abi kopā – Puses), pamatojoties uz atklāta konkursa „A korpusa MIS un RVS uzturēšana” (ID Nr. PSKUS 2017/99), rezultātiem un, saskaņā ar Piegādātāja atklāta konkursa 1. un 2.iepirkuma priekšmeta daļā iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uzdod, bet Izpildītājs apņemas veikt māsu izsaukuma sistēmas (MIS) un rindu vadības sistēmas (RVS) (turpmāk tekstā – Sistēma),tehnisko uzturēšanu **(**turpmāk tekstā – Pakalpojumi)*,* objektā, kas atrodasPilsoņu ielā 13, Rīga,A korpusā(turpmāk tekstā – Objekts), saskaņā ar Līguma 1. un 2.pielikumu, ievērojot Līguma noteikumus, bet Pasūtītājs apņemas samaksāt Izpildītājam par veiktajiem Pakalpojumiem saskaņā ar Līguma noteikumiem.
	2. Pakalpojumu ietvaros Izpildītājs veic periodisku Sistēmu apsekošanu un tehnisko pārbaudi saskaņā ar Līguma 1.pielikumā noteikto. Jebkāda veida darbu veikšana, kas nav minēta Līguma 1.pielikumā, bet kuri Pasūtītājam nepieciešami (piemēram - Sistēmu un iekārtu bojājumu vai traucējumu novēršanas darbi, materiālu, iekārtu, rezerves daļu nodrošināšana u.c. – turpmāk – neparedzētie darbi), tiek veikti Pusēm par to savstarpēji vienojoties, nepārsniedzot Līguma 5.1.punktā norādīto kopējo Līguma summu.
	3. Pakalpojuma izpilde Objektā tiek veikta saskaņā ar Līguma 1.pielikumā noteikto periodiskumu.
2. **Pušu saistības**
	1. Izpildītājs apņemas:
		1. norīkot tehniskās uzturēšanas speciālistu Līguma izpildei;
		2. kvalitatīvi veikt Pakalpojumus, saskaņā ar Līguma un tā pielikumu noteikumiem, kas ir Līguma neatņemamas sastāvdaļas;
		3. nodrošināt Pasūtītājam iespēju, piezvanot uz Izpildītāja norādīto tālruni **+371 6755 2222**,pieteikt Izpildītājam speciālista izsaukumu Sistēmas, t.sk., bet ne tikai, iekārtu un tīklu traucējumu un bojājumu pieteikšanai, to novēršanas darbu pieprasīšanai, darbības atjaunošanai, kā arī citos gadījumos, kad nepieciešams Izpildītāja atbalsts saistībā ar Pakalpojumiem, darbiem vai Sistēmas darbību kopumā. Gadījumā, ja ir veikts ārkārtas gadījuma izsaukums, Pasūtītājam papildus jānosūta e-pasts ar detalizētu problēmas aprakstu un problēmas pieteicēja kontaktinformāciju uz: **+371 6755 2222**;
		4. apņemas ierasties Objektā, skaitot no Pasūtītāja pieteikuma brīža 2.1.3.punktā noteiktajā kārtībā, atkarībā no notikuma prioritātes, saskaņā ar Līguma 1.pielikumu;
		5. reģistrēt tehniskās uzturēšanas pakalpojumu uzskaites žurnālā ierakstus par sniegtajiem Pakalpojumiem;
		6. pirms nepieciešamā Pakalpojuma veikšanas, saskaņot ar Pasūtītāju Pakalpojuma izpildes laiku;
		7. veicot uzturēšanas Pakalpojumus un remontdarbus ievērot darba aizsardzības prasības atbilstoši Latvijas Republikas normatīvajiem aktiem;
		8. ja, saskaņā ar Līguma 2.1.4.punktu Izpildītājs konstatējis, ka traucējumi Sistēmās radušies Izpildītāja vainas dēļ un tas izriet no nekvalitatīvi vai nepilnīgi izpildīta uzturēšanas un tehniskās apkopes Pakalpojuma sniegšanas, Izpildītājs apņemas nekavējoties, bet ne vēlāk kā 1 (vienas) dienas laikā no minētā konstatācijas brīža, bez papildus samaksas, novērst šādus trūkumus.
	2. Pasūtītājs apņemas:
		1. nodrošināt Izpildītāju ar visiem nepieciešamajiem dokumentiem un informāciju, kas nepieciešama Līguma priekšmetā paredzēto Pakalpojumu pienācīgai izpildei un par kuru nepieciešamību informējis Izpildītājs, t.sk. iekārtu un sistēmu tehnisko dokumentāciju un pēdējo mērījumu rezultātus (ja tādi ir);
		2. Pasūtītājs apņemas nodrošināt Izpildītāju ar pacēlāju Pakalpojumu veikšanai, ja tāds ir nepieciešams. Ja Pasūtītājam nav iespējas nekavējoties, pēc Izpildītāja pirmā pieprasījuma, nodrošināt Izpildītāju ar pacēlāju konkrētā izsaukuma vajadzībām, tad Izpildītājs Pakalpojumus uzsāk, tiklīdz Pasūtītājs nodrošinājis to ar pacēlāju un šādā gadījumā Izpildītājs neatbild par Pakalpojuma izpildes kavējumu, kā arī Pasūtītājam nav tiesības šajā sakarā izvirzīt pretenzijas pret Izpildītāju;
		3. pieteikt izsaukumus ar būtības paskaidrojumu, piezvanot uz Līguma 2.1.3. punktā uzrādīto tālruni;
		4. Līgumā noteiktajā termiņā un kārtībā samaksāt Izpildītājam atlīdzību par Pakalpojumiem;
		5. ievērot Sistēmas un tās iekārtu tehniskās ekspluatācijas noteikumus un lietošanas instrukcijas;
		6. ekspluatācijas laikā konstatēto trūkumu vai bojājumu gadījumā par to nekavējoties paziņo Izpildītājam Līguma 2.1.3.punktā noteiktajā kārtībā;
		7. nodrošina tehniskās uzturēšanas speciālistam brīvu piekļūšanu Objektam Līgumā minēto Pakalpojumu veikšanai;
		8. pārbaudīt Pakalpojuma izpildi un pieņemt sniegtos Pakalpojumus pēc pārbaudes testa veikšanas, parakstoties veikto darbu pieņemšanas – nodošanas aktā.
	3. Par katru veikto Pakalpojumu Puses paraksta veiktā Pakalpojuma pieņemšanas-nodošanas aktu, kuru ir tiesīgas parakstīt Līguma 12.8.punktā norādītās kontaktpersonas, vai to prombūtnes laikā, ieceltās personas. Pakalpojuma pieņemšanas – nodošanas akts kopā ar pārējiem attiecīgajā mēnesī veikto Pakalpojumu pieņemšanas-nodošanas aktiem, ir pamats ikmēneša rēķina izrakstīšanai Pasūtītājam.
	4. Puses vienojas, ka gadījumā, ja Pasūtītājs konstatējis Sistēmas vai kādas tās sastāvdaļas traucējumus vai bojājumus, kuru novēršana nav paredzēta Līguma 1.pielikumā, Pasūtītājs Līguma 2.1.3.punktā norādītajā kārtībā piesaka konstatētos traucējumus vai bojājumus un tam ir tiesības pieprasīt Izpildītājam sagatavot un iesniegt Pasūtītājam konstatēto traucējumu vai bojājumu novēršanas darbu izvērtējuma piedāvājumu (turpmāk – Piedāvājums).
	5. Izpildītājs sagatavo un nosūta Pasūtītājam Piedāvājumu 5 (piecu) darba dienu laikā pēc tam, kad tas ir ieradies Objektā, iepazinies ar traucējumu vai bojājumu cēloni, konstatējis nepieciešamo bojājumu vai traucējumu novēršanas apjomu.
	6. Pasūtītājs pieņem lēmumu par Piedāvājuma akceptēšanu vai noraidīšanu 2 (divu) darba dienas laikā pēc tā saņemšanas un par to rakstiski informē Izpildītāju.
	7. Pasūtītāja pieprasījums pēc Piedāvājuma un Izpildītāja sagatavots Piedāvājums negarantē pasūtījumu. Pasūtījums uzskatāms par izdarītu tikai tad, kad abas Puses parakstījušas Izpildītāja sastādīto un Pasūtītājam iesniegto Piedāvājumu.
3. **Darbu nodošanas un pieņemšanas kārtība**
	1. Par katru veikto Pakalpojumu Izpildītājs sagatavo veiktā Pakalpojuma pieņemšanas-nodošanas aktu, paraksta to un iesniedz Pasūtītājam parakstīšanai. Pasūtītājs izskata saņemto pieņemšanas – nodošanas aktu, pārbauda izpildīto Pakalpojumu kvalitāti Objektā un paraksta to, kas apliecina Pakalpojuma izpildes pilnīgu kvalitāti un atbilstību šī Līguma noteikumiem.
	2. Gadījumā, ja Pasūtītājs, saskaņā ar šī Līguma 2.1.3.punktu, pieteicis neparedzēto darbu izpildi, tad pēc konkrēti pieteiktā Piedāvājuma bojājumu vai traucējumu novēršanas darbu izpildes, Izpildītājs sastāda darbu nodošanas - pieņemšanas aktu brīvā formā, paraksta to un iesniedz Pasūtītājam parakstīšanai. Pasūtītājs izskata saņemto pieņemšanas – nodošanas aktu, pārbauda izpildīto darbu kvalitāti Objektā.
	3. Ja Pasūtītājs pēc tam, kad Izpildītājs tam iesniedzis 3.1. vai 3.2.punktā norādīto pieņemšanas - nodošanas aktu, to neparaksta vai neiesniedz pamatotu paziņojumu par trūkumiem, darbi vai Pakalpojumi ir uzskatāmi par izpildītiem kvalitatīvi un pilnā apjomā. Darbu pieņemšanas – nodošanas aktu vienpersoniski paraksta Izpildītājs un tam ir tāds pats spēks, kā, ja pieņemšanas – nodošanas aktu būtu parakstījušas abas Puses. Vienpusēja pieņemšanas – nodošanas akta parakstīšanas gadījumā Izpildītājs ir tiesīgs attiecīgos darbus vai Pakalpojumus iekļaut apmaksai kārtējā rēķinā un izrakstīt un iesniegt Pasūtītājam rēķinu, kuru Pasūtītājam ir pienākums apmaksāt šajā Līgumā noteiktajos apmaksas termiņos.
	4. Pušu domstarpības, kas rodas Pakalpojumu un citu darbu kvalitātes novērtēšanā, izšķir abu Pušu pieaicināti un apstiprināti neatkarīgie speciālisti (ja tādu speciālistu pieaicināšana ir nepieciešama). Izdevumus, kas saistīti ar speciālistu pieaicināšanu, sedz kļūdījusies Puse.
4. **Garantija**
	1. Izpildītājs garantē Līguma 1.pielikumā noteikto Pakalpojumu sniegšanas pienācīgu kvalitāti visā Līguma darbības termiņa laikā. Jebkuras Pasūtītāja pretenzijas par Līguma 1.pielikumā minēto Pakalpojumu kvalitāti ir jāiesniedz Izpildītājam rakstiskā veidā. Ja Pasūtītāja pretenzijas ir pamatotas, Izpildītājs nekavējoties veic visas nepieciešamās darbības, lai novērstu konstatētās nepilnības izpildītajos Pakalpojumos.
	2. Izpildītājs nav atbildīgs par vizuāliem, tehniskiem vai funkcionāliem defektiem, kas radušies Sistēmu un iekārtu nepareizas ekspluatācijas, nepārvaramas varas apstākļu, kā arī Pasūtītāja vai trešo personu vainojamas rīcības rezultātā.
5. **Līguma summa, norēķinu kārtība**
	1. Līguma kopējā summa nepārsniedz **88 053,04 EUR** (astoņdesmit astoņus tūkstošus piecdesmit trīs *euro* un 04 centus) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi. Izmaksas katrai tehniskās uzturēšanas darbu sadaļai saskaņā ar Līguma 2.pielikumu.
	2. Neparedzēto darbu apmaksa tiek veikta saskaņā ar Līguma noteikumiem un ir iekļauta Līguma 5.1.punktā norādītajā summā.
	3. Gadījumā, ja Puses saskaņojušas neparedzētos darbus un Piedāvājumu (Līguma 2.4.-2.7.punkti), tad samaksa par šādiem darbiem tiek veikta saskaņā ar Izpildītāja Līguma 2.pielikumā norādīto cilvēkstundas darba likmi.
	4. Izpildītājs līdz katra mēneša 5.datumam izraksta Pasūtītājam rēķinu par iepriekšējā mēnesī sniegtajiem Pakalpojumiem un darbiem un Pasūtītājs norēķinās ar Izpildītāju saskaņā ar Izpildītāja izrakstīto rēķinu 5.4.punktā norādītajā termiņā.
	5. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	6. Pasūtītājs veic samaksu par kvalitatīvi veiktajiem Pakalpojumiem 60 (sešdesmit) kalendāro dienu laikā pēc rēķina saņemšanas un Pakalpojuma pieņemšanas – nodošanas akta abpusējas parakstīšanas dienas, pārskaitot rēķinā norādīto naudas summu uz Līgumā norādīto Izpildītāja bankas norēķina kontu. Rēķins tiek izrakstīts atbilstoši Izpildītāja veiktajiem un Pasūtītāja pieņemtajiem darbiem mēneša ietvaros.
	7. Pasūtītājs par Piedāvājuma pasūtījuma ietvaros izpildītajiem darbiem un izmantotajiem materiāliem norēķinās ar Izpildītāju saskaņā ar Līguma 5.4.punkta noteikumiem, skaitot no attiecīgā darbu nodošanas - pieņemšanas akta abpusējas (izņemot, ja iestājušies šī Līguma 3.2.punkta nosacījumi) parakstīšanas un rēķina izrakstīšanas datuma, ar pārskaitījumu uz Izpildītāja norādīto kontu.
	8. Samaksa par piegādāto Preci uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
6. **Pušu atbildība**

6.1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.

6.2. Ja Izpildītājs kavē uzturēšanas Pakalpojumu, Pasūtītājs ir tiesīgs piemērot Izpildītājam līgumsodu 2% (divu procentu apmērā) no Pakalpojuma mēneša maksas par katru Pakalpojuma izpildes nokavējuma dienu, bet ne vairāk kā 10 % (desmit procentu) apmērā no Pakalpojuma mēneša maksas.

6.3. Ja Pasūtītājs ir pieteicis Sistēmas vai kādas tās sastāvdaļas bojājumus vai traucējumus un Puses savstarpēji uz Piedāvājuma pamata vienojušās par šo bojājumu vai traucējumu novēršanu, bet Izpildītājs nav atjaunojis Sistēmas darbību Piedāvājuma pasūtījumā norādītajā termiņā, Pasūtītājs ir tiesīgs piemērot Izpildītājam līgumsodu 0.1% (nulle komats viens procents) apmērā no Piedāvājumā norādītās darbu kopējās cenas par katru nokavēto dienu, bet ne vairāk kā 10% no Piedāvājumā norādītās darbu kopējās cenas.

6.4. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.

6.5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.

6.6. Izpildītājs neatbild par sekām, kas radušās Sistēmas vai tās iekārtu nolietojuma rezultātā vai nepareizas lietošanas rezultātā, kā arī par gadījumiem, kad Sistēmas vai tās iekārtu darbības traucējumi ir Pasūtītāja vai trešo personu rīcības rezultātā radīti, t.sk. Sistēmu vai tās iekārtu mehāniski bojājot. Šādos gadījumos Izpildītājs veic Sistēmas vai tās iekārtu remontdarbus par atsevišķu samaksu saskaņā ar saskaņoto Piedāvājumu (Līguma 2.4.-2.7.punkts).

1. **Līguma darbības termiņš un spēkā esamība**

7.1. Līgums stājas spēkā tā abpusējas parakstīšanas brīdī un ir spēkā līdz īsākajam no šādiem termiņiem:

7.1.1. līdz Līguma 5.1.punktā noteiktās summas izlietojumam;

7.1.2. 24 (divdesmit četri) mēneši no Līguma spēkā stāšanās dienas.

7.2. Ja Līguma darbības laikā netiek sasniegta Līguma 5.1.punktā noteiktā summa, Pusēm vienojoties Līguma darbības termiņš var tikt pagarināts saskaņā ar Publisko iepirkumu likumā noteikto.

7.3. Pusēm ir tiesības jebkurā brīdī izbeigt Līgumu, par to rakstiski vienojoties.

7.4. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Izpildītāju, ja:

7.4.1. Izpildītājs kavē Pakalpojuma izpildes termiņu ilgāk kā 20 (divdesmit) dienas, un tas nav informējis Pasūtītāju par kavējuma iemesliem

7.4.2. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;

7.4.3. iestājušies apstākļi, kas apgrūtina vai padara neiespējamu Izpildītāja Līgumā noteikto saistību izpildi;

7.4.4. notikusi Izpildītāja likvidācija;

7.4.5. pret Izpildītāju uzsākta maksātnespējas procedūra.

7.5. Par vienpusēju atkāpšanos no līguma Pasūtītājs Līguma 8.4.punktā noteiktajā termiņā nosuta Izpildītājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.

7.6. Izpildītājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:

7.6.1. bez jebkādām sankcijām un līgumsodiem, rakstveidā par to paziņojot Pasūtītājam 30 (trīsdesmit) kalendārās dienas iepriekš, ja no Izpildītāja neatkarīgu iemeslu dēļ nav iespējama Pakalpojumu vai citu darbu uzsākšana, veikšana vai pilnīga vai pienācīga izpilde, t.sk., bet ne tikai, tā iemesla dēļ, ka Pasūtītājs nav nodrošinājis Izpildītāju ar piekļuvi Pakalpojuma sniegšanas vai darbu veikšanas vietai saskaņā ar Līguma noteikumiem;

7.6.2. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;

7.6.3. iestājušies apstākļi, kas apgrūtina vai padara neiespējamu Izpildītāja Līgumā noteikto saistību izpildi;

7.6.4. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.

7.7. Neatkarīgi no tā, kura no Pusēm izmantojusi vienpusējās atkāpšanās tiesības un neatkarīgi no atkāpšanās iemesliem, ja uz Līguma izbeigšanas dienu Izpildītājs ir daļēji vai pilnībā paveicis jebkāda veida Pakalpojumus un/vai citus darbus, Pasūtītāja pienākums ir apmaksāt līdz Līguma izbeigšanas brīdim faktiski izpildītos Pakalpojumus un citus darbus.

1. **Nepārvarama vara**

8.1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).

8.2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.

8.3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.

8.4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.

8.5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Pusei ir jāatdod otrai tas, ko tā izpildījusi vai par izpildīto jāatlīdzina. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 9.3.punktam.

1. **Konfidencialitāte**
	1. Puses apņemas neizpaust informāciju, kas saistīta ar Līgumu, Līguma tekstu, kā arī cita veida konfidenciālu informāciju par otras Puses pakalpojumiem, darbību, peļņu, klientiem, kas tām kļuvusi zināma par otru Pusi sakarā ar Līgumu, izņemot Latvijas Republikas spēkā esošajos normatīvajos aktos noteiktajos gadījumos un kārtībā.
2. **Strīdu izskatīšanas kārtība**
	1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
3. **Apakšuzņēmēji un to maiņa**
	1. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēja piesaiste:
		1. Izpildītājs nav tiesīgs bez saskaņošanas ar Pasūtītāju veikt atklātā konkursā iesniegtā piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē;
		2. Atklātā konkursā iesniegtā piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt personāla nomaiņai Līgumā norādītajos gadījumos un gadījumos, kad piedāvātais personāls neatbilst atklāta konkursa dokumentos personālam izvirzītajām prasībām, vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot piedāvājumu ar zemāko cenu.
	2. Pasūtītājs nepiekrīt atklātā konkursā iesniegtā piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
		1. piedāvātais apakšuzņēmējs neatbilst atklāta konkursa dokumentos izvirzītajām prasībām;
		2. tiek nomainīts apakšuzņēmējs, uz kura iespējām atklātā konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un atklāta konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu atklātā konkursā izraudzītais pretendents atsaucies, apliecinot savu atbilstību atklātā konkursā noteiktajām prasībām, vai tas atbilst Publisko iepirkumu likuma [42.panta](https://likumi.lv/ta/id/287760-publisko-iepirkumu-likums#p42) pirmajā vai otrajā daļā (atbilstoši Pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
		3. kāds no piedāvātajiem apakšuzņēmējiem, kura sniedzamo pakalpojumu vērtība ir vismaz 10 procenti no kopējās Līguma vērtības, atbilst Publisko iepirkumu likuma [42.panta](https://likumi.lv/ta/id/287760-publisko-iepirkumu-likums#p42) pirmajā vai otrajā daļā (atbilstoši Pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
		4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši atklāta konkursa dokumentos noteiktajiem piedāvājuma izvērtēšanas kritērijiem.
	3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši atklāta konkursa dokumentos noteiktajiem piedāvājuma izvērtēšanas kritērijiem.
	4. Pārbaudot jaunā apakšuzņēmēja atbilstību, Pasūtītājs piemēro Publisko iepirkuma likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
	5. Pasūtītājs pieņem lēmumu atļaut vai atteikt Izpildītājam personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
4. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
	2. Puses ir tiesīgas veikt Līguma grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	3. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
	4. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likumā noteikto.
	5. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Izpildītāju.
	6. Ja kādai no Pusēm tiek mainīti rekvizīti vai Līguma 12.9. un 12.10.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	7. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	8. Pušu kontaktpersonas Līguma darbības laikā:
		1. no Pasūtītāja puses: Kārlis Bētiņš, tālrunis: 29417489, 67069693, e-pasts: karlis.betins@stradini.lv. Pilnvarotā persona ir tiesīga pieņemt Preci, parakstīt attiecīgos pieņemšanas – nodošanas dokumentus.
		2. no Izpildītāja puses: Valdis Grīnbergs, tālrunis: 29276771, e-pasts: Valdis.Grinbergs@citrus.lv ; Konstantīns Dibets, tālrunis: 29136551, e-pasts: Konstantins.Dibets@citrus.lv
	9. Līgums sagatavots latviešu valodā, parakstīts divos oriģinālos eksemplāros uz 12 (divpasmit) lapām, tai skaitā 2 pielikumiem, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
5. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Piegādātājs:****SIA “Citrus Solutions”**Reģ. Nr.: 50003752271Ūnijas iela 52, Rīga, LV - 1084Konta Nr.: LV22HABA0551010471547Banka: AS SwedbankKods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

I.Kreicebrga V. Purvinskis